Ek bly in Schoemanshoek, net buite Oudtshoorn in die rigting van die Kangogrotte, maar het ook al ’n paar jaar gelede (toe ons nog dorpsbewoners was) hierdie geluid gehoor naby die Zeelandsnek-koppie, agter Oudtshoorn Medi-Clinic.
Dit is my vermoede dat ek hier op die spoor is van ’n tipe reënpadda, maar die naaste waaraan ek kom geluidgewys, is die woestynreënpadda – Breviceps macrops – wat glad nie by ons voorkom nie.
’n Tannie wat ek ken, het altyd gepraat van “alien”-geluide toe sy nog nie geweet het dit is ’n padda wat sy hoor nie 😀
Hoop om van jou te hoor wanneer jy kans kry om hier te lees en dat die bogenoemde inligting sal help sonder die beskikbaarheid van ’n foto van die kalant.